Ջասպեր Նյուտոն Դենիելի (գործարարի իսկական անունը) ծննդյան ճշգրիտ ամսաթիվը հայտնի չէ․ աղբյուրներից մեկի համաձայն՝ նա ծնվել է 1850 թվականի սեպտեմբերի 5-ին, ըստ մյուսի՝ 1849 թվականին։ Պատճառն այն է, որ Դենիելի ծննդյան փաստաթղթերը այրվել են հրդեհի ժամանակ։ Չի բացառվում նաև, որ նա ծնվել է 1846 թվականին։ Նա ծնվել է ԱՄՆ-ի Թենեսսի նահանգի Լինչբերգ քաղաքում։ Եղել է տասը երեխաներից կրտսերը։ Հայրը եղել է Քոլուեյ Դենիելը (1800—1863), մայրը՝ Լյուսինդա Դենիելը (օրիորդական ազգանունը՝ Կուկ, 1805—1850)։ Ջասպերի տատն ու պապը եղել են Ուելսից, Շոտլանդիայից և Իռլանդիայից արտագաղթյալներ։ Շուտով, Ջեքի լույս աշխարհ գալուց հետո նրա մայրը մահանում է բազմաթիվ ծննդաբերությունների պատճառով, իսկ հայրը՝ արդեն 1851 թվականի հունիսին ամուսնանում է երկրորդ անգամ․ Մաթիլդա Վանզանտի հետ ամուսնությունից նա ևս երեք երեխա է ունեցել։